CELEX: 62016TA0495
Language: sk
Date: 2017-09-28 00:00:00
Title: Spojené veci T-495/16 RENV I a T-495/16 RENV II: Rozsudok Všeobecného súdu z 28. septembra 2017 – Christov/Komisia a EMA („Verejná služba — Vymenovanie — Pracovné miesto výkonného riaditeľa regulačnej agentúry — EMA — Výberové konanie a vymenovanie — Zloženie komisie pre predbežný výber — Nestrannosť — Hodnotiace kritériá — Vymenovanie iného uchádzača — Právna sila rozhodnutej veci“)

13.11.2017   
            
            
               SK
            
            
               Úradný vestník Európskej únie
            
            
               C 382/42
            
         Rozsudok Všeobecného súdu z 28. septembra 2017 – Christov/Komisia a EMA
   (Spojené veci T-495/16 RENV I a T-495/16 RENV II) (1)
   
   ((„Verejná služba - Vymenovanie - Pracovné miesto výkonného riaditeľa regulačnej agentúry - EMA - Výberové konanie a vymenovanie - Zloženie komisie pre predbežný výber - Nestrannosť - Hodnotiace kritériá - Vymenovanie iného uchádzača - Právna sila rozhodnutej veci“))
   (2017/C 382/50)
   Jazyk konania: bulharčina
   
      Účastníci konania
   
   
      Žalobca: Emil Christov (Sofia, Bulharsko) (v zastúpení: vo veci T-495/16 RENV I, M. Ekimdžiev, K. Bončeva a G. Černičerska a, vo veci T-495/16 RENV II, pôvodne M. Ekimdžiev, K. Bončeva a G. Černičerska, neskôr M. Ekimdžiev a K. Bončeva, advokáti)
   
      Žalované: Európska komisia a Európska agentúra pre lieky (EMA) (v zastúpení: G. Berscheid a N. Nikolova, splnomocnení zástupcovia)
   
      Predmet veci
   
   Návrh založený na článku 270 ZFEÚ, ktorého predmetom je najmä zrušenie rozhodnutia Komisie z 20. apríla 2011, ktorým Komisia správnej rade EMA navrhuje štyroch uchádzačov, ktorých odporučila komisia pre predbežný výber a potvrdil poradný výbor pre menovania, a rozhodnutia správnej rady EMA zo 6. októbra 2011 o vymenovaní výkonného riaditeľa EMA, ako aj náhrada škody, ktorú žalobca údajne utrpel na základe uvedených rozhodnutí
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Emil Christov je povinný nahradiť trovy konania vynaložené vo veciach F-2/12, T-26/15 P, T-27/15 P, T-495/16 RENV I a T-495/16 RENV II.
            
         
      (1)  Ú. v. EÚ C 184, 23.6.2012 (vec bola pôvodne zapísaná do registra Súdu pre verejnú službu Európskej únie pod číslom F-2/12).